HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Hei ja tervetuloa! Olen Hermes Falcao Jr.
Tänään luvassa on hyvin erityinen ohjelma.
Aiheena on demonisista kahleista vapautuminen.
Meillä on vieraana pastori Mike New Yorkista V1-seurakunnasta.
Hän kertoo, mitä Herra tekee hänen elämässään, -
työssään ja seurakunnassaan.
Tästä tulee voimallista. Ette halua jäädä paitsi.
Kerropa hieman itsestäsi. Asut New Yorkissa.
Sinulla on tosi kova italialainen sukunimi.
Haluamme kuulla, mitä teet ja miten kauan olet tehnyt työtä.
Työtä olen tehnyt 20 vuotta. Nimeni on Mike Signorelli.
Olen V1-seurakunnan johtava pastori.
Meillä on toimipisteet Brooklynissä ja Long Islandilla -
ja Luoteis-Indianassa Chicagon liepeillä.
Niiden lisäksi vedän netissä kotiseurakuntia ympäri maailmaa.
Toimin siinäkin pastorina V1-seurakunnan kautta.
Jumala on toiminut ihmeellisesti.
Olemme monikasallinen globaali seurakunta -
ja evankeliumin ääni maailmalle. Aina kun julistetaan evankeliumia -
ja valtakunta etenee, ihmisiä vapautuu ja paranee ja tapahtuu ihmeitä.
Olemme nähneet sitä jo usean vuoden ajan, ja se vain jatkuu.
Mahtavaa. Olen seurannut sinua Instagramissa ja somessa -
ja nähnyt voimalliset jumalanpalvelukset.
Järjestitte joukkovapautumisen halloweenin aikaan. Näin siitä pätkän.
New Yorkissa seurakunnissa käy keskimäärin vain 30 ihmistä.
Se johtuu pääasiassa kuolleesta uskonnollisuudesta ja ihmisperinteistä.
Mutta ihmiset täällä etsivät ja kaipaavat yhteyttä Jumalaan.
He uskovat yliluonnollisuuteen. New Yorkissa on meedioita, -
joilla on varaa omiin toimitiloihin mutta kirkot ovat talousvaikeuksissa.
New Yorkissa asuu yli 10 miljoonaa ihmistä.
Heillä on yliluonnollisuuden nälkä, -
mutta he etsivät sitä vääristä paikoista.
He ottavat yhteyttä yliluonnollisuuteen new agen, meedioiden, kristallien -
ja muun okkultismin kautta.
Olen puhunut, että kaikki sellainen on demonista -
ja että kun pimeyden teot paljastetaan, voit vapautua.
Järjestimme vapautumiskokouksen. Paikalle tuli 1 500 ihmistä, -
mikä on ennen näkemätöntä. Ihmisiä vapautui ympäri salia.
Minun piti lähettää tiimejä lehtereille.
He kapusivat yläriveille päästäkseen niiden luo, jotka olivat vapautumassa.
Ihmisiä vain vapautui. Se oli uskomatonta.
Rohkaisevaa, että sellaista tapahtuu Amerikassa.
Monet ovat kuolleessa uskonnossa, jossa ei ole voimaa eikä Henkeä.
Ja tätä tapahtuu New Yorkissa, jossa on hyvin liberaalia.
Jumalan voima murtautuu läpi.
Miten kaikki alkoi? Miten Herra kutsui sinut? Mitä teit sitä ennen?
Ihmiset voivat nähdä minut teeveessä ja luulla, että olen ekstrovertti.
Oikeasti olen introvertti ja ujo luonteeltani. - Minäkin.
Olen viidestä sisaruksesta vanhin. Meidät kasvatti yh-äiti, -
jolla oli taloudellisesti tiukkaa. Tulen hyvin köyhistä oloista.
Vartuin helluntaiseurakunnassa, joka kokoontui pienessä liikehuoneistossa.
Minulla oli niin paljon haavoja -
väkivaltaisista isäpuolista ja köyhyydestä, -
etteivät uskonasiat kiinnostaneet minua.
Äidin piti pakottaa minut seurakuntaan. En olisi halunnut.
Mutta rakastin oppimista ja Raamattua.
En kertonut kenellekään, mutta aloin lukea salaa Raamattua.
Aloitin 14-vuotiaana.
Kun täytin 15, olin lukenut 1. Mooseksen kirjan -
ja muut Mooseksen kirjat ja Joosuan aina Apostolien tekoihin asti.
Kun pääsin Apostolien tekoihin... - 15-vuotiaanako?
Niin. Olin päättänyt lukea Raamatun kokonaan salaa yksikseni.
Kun pääsin Apostolien tekoihin, muistan hämmästyneeni siitä, -
mitä Pietarin elämässä tapahtui.
Mietin: "Hetkinen..." Luin Raamattua kuin saippuadraamaa.
Luin aikajärjestyksessä.
Mietin: "Tämä sama kaveri pelästyi tyttöä ennen ristiinnaulitsemista."
"Nyt hän on rohkea ja täynnä uskoa. Kuinka ihmeessä?"
Aloin saada ilmestystä Pyhästä Hengestä.
Olin 15-vuotias introvertti. Minulla oli menneisyyden haavoja.
Kiersin seurakunnat kaukaa. Rukoilin elämäni vaarallisimman rukouksen.
Makasin sängyssäni ja sanoin: "Jumala, jos Raamattu on totta," -
jos voit tehdä minulle saman kuin Pietarille, -
jos Pyhä Henki on totta, haluan Hänet."
Sen sanottuani koin henkilökohtaisen helluntain.
Saman tien aloin puhua kielillä ja täytyin Pyhällä Hengellä.
Tapahtui muutos. Pian sen jälkeen eräs nainen näki yliluonnollisen unen.
Hän näki minut kadulla kävelemässä asuinalueellamme Etelä-Chicagossa.
Emme olleet ikinä tavanneet. Hän sanoi: "Minä näin unen, -
että sinä saarnasit seurakunnassani. Nuoria pelastui. Puhkesi herätys."
Sanoin: "Olet hullu. En ole ikinä saarnannut. En edes tunne sinua."
Mutta hän ei antanut periksi. "Minä näin unen."
"Unessani saarnasit seurakunnassani. Puhkesi herätys."
Parin viikon päästä lupauduin saarnaamaan.
15-vuotiaana pidin ensimmäisen saarnani. Naisen uni toteutui.
Jumala oli sen antanut. Puhkesi herätys.
Nuoria pelastui. Siitä työni alkoi.
Mahtavaa. Kuulostaa tutulta. Minäkin vartuin seurakunnassa.
16-vuotiaana tajusin, että minut on kutsuttu palvelutyöhön.
Sain Pyhän Hengen kasteen tosi pienenä, parivuotiaana.
Kun olin 16, Herra alkoi kirkastaa saarnaajankutsuani.
Minuakin pelotti. Olin ujo.
Ihmiset sanoivat, että tulen kiertämään maailmaa.
En voinut uskoa sitä. Olin introvertti ja ujo.
Herra tekee ihmeitä. Se on rohkaisevaa.
Tätä katsoo ihmisiä eri puolilta.
Missourista, Mississippistä, monia Suomesta, Illinoisista.
Jos katsot ensimmäistä kertaa, tilaa YouTube-kanava.
Julkaisemme joka viikko sisältöä, joka siunaa uskonvaellusta.
Saat rohkaisua uskon sanomista ja voimallisista ihmeistä.
Tilaa kanava.
Muista myös tykätä videosta, jotta YouTube tietää, että video on tärkeä, -
ja edistää hyvää sisältöä. Eikö?
Aivan. Peukuta ja kerro algoritmille. Pelastetaan lisää ihmisiä.
Aamen. Kiitos Herralle.
Aloit saarnata evankeliumia 15―16-vuotiaana.
Miten siirryit kokoaikaiseen työhön?
Monilla on kutsu Jumalalta. He pohtivat, -
miten aloittaa kokoaikainen palvelutyö.
Mitä pitää tehdä ja mitä askeleita ottaa vastatakseen kutsuun?
Jos haluat kokoaikaiseen työhön, sanon näin.
Satoa on paljon, elonleikkaajia vähän.
Tässä on kaikille työtä riittämiin.
Mooseksen piti mennä meren ääreen ennen kuin Jumala halkaisi sen.
Monet odottavat, että meri halkeaa, ennen kuin he hievahtavatkaan.
Mutta siirry sinä ensin. Sitten Jumala vastaa uskoosi ja halkaisee meren.
Minulla kokoaikainen palvelutyö menee niin, -
että kävelen näkymättömässä portaikossa.
Jokainen askelma tulee näkyviin, vasta kun astun sille.
Se ei ole helppoa. Kokoaikainen työ on tosi vaikeaa.
Mutta Jumala pitää aina huolen, kun tekee asioita, joihin Hän on kutsunut.
15-vuotiaana suostuin aina, kun pyydettiin.
En ole ikinä pyytänyt päästä saarnaamaan.
Minua on kutsuttu saarnaamaan eri puolille maailmaa, -
koska siinä on Jumalan suosio.
Kun Jumala kutsuu, Hän antaa suosion.
Aivan kuin se nainen. Hän oli nähnyt profeetallisen unen, -
ja hän kutsui suuruuden esiin minusta.
Monet yrittävät omassa voimassa.
Tee vain se, mitä tehtäväksesi on annettu. Palvele naapureitasi.
Saarnaa evankeliumia työtovereille rakkaudessa -
ja Pyhän Hengen voimassa. Rukoile ihmisten puolesta.
Rohkaise profetioilla. Ovia avautuu, ja Jumala vie tehtävästä toiseen.
Niin minulle kävi. Jos minulle olisi sanottu, että tulen New Yorkiin...
Olemme kolmena vuonna ollut maan nopeimmin kasvavia seurakuntia, -
tänä vuonna nopeimmin kasvava. Nauran, sillä se ei ollut tavoitteeni.
Kun on terve, kasvaa, sanotaan. No, kasvaa syöpäkin.
Kaikki kasvavat seurakunnat eivät ole terveitä.
Me uskomme opetuslapseuttamiseen. Opetuslapset opettavat taas muita.
Meille maltti oli valttia.
Keskityin opetuslapseuteen ja Jumalan valtakunnan työhön.
Kun meistä tuli nopeimmin kasvavia, nauroin.
Jumalan tapa toimii, sanoin.
Ap. teoissa joka päivä liitettiin lisää ihmisiä.
He eivät kasvattaneet kuulijakuntaa vaan armeijaa.
Täällä New Yorkissa, Chicagon liepeillä ja ympäri maailmaa -
emme kasvata kuulijakuntaa vaan armeijaa.
Jumala osoittaa sille suosiota. Jos haluat olla osa sitä, lähde mukaan.
Kiitos Herralle. Tosi innostavaa kuulla. Olen seurannut hieman, -
mitä Herra tekee. Se on myös rohkaisevaa.
Tulin Amerikkaan 20 vuotta sitten.
Ihmiset sanoivat, ettei Amerikassa manifestoidu demoneja.
Ja käyn paljon Euroopassa.
Olin kerran Ranskassa. Ihmiset sanoivat, -
että älä odota ihmeitä tai demonien manifestaatioita Ranskassa, -
sillä siellä on erilaista kuin Brasiliassa tai Amerikassa.
Sanoin, että evankeliumi on sama, samoin voima, voitelu ja Jeesus.
Kun evankeliumia saarnataan, Jumalan voima seuraa.
Näimme vapautumisia ja ihmeitä Ranskassa ja Suomessa.
On rohkaisevaa nähdä läpimurtosi New Yorkissa, -
koska siellä ollaan hyvin liberaaleja -
ja se on täynnä maallisia juttuja, jotka vetoavat sekulaariin maailmaan.
Te murtaudutte läpi Hengen voimassa. Se on rohkaisevaa.
Siirrytäänpä sitten vapauttamiseen. Moni katsoo sen takia.
Puhuin demonisista kahleista vapautumisesta.
Olet vapauttanut ihmisiä demonisista kahleista rukouksen avulla.
Milloin se alkoi?
Milloin tajusit, että sinut on kutsuttu vapauttamaan sorrettuja?
Se alkoi vuonna 1998.
Ensimmäinen tehtäväni paikallisseurakunnassa...
Saarnasin ja evankelioin muissa seurakunnissa, -
mutta ensimmäinen tehtävä, jonka pastorini antoi, oli rukoileminen.
Aloin kasvattaa rukoussotureita.
Kun toimintamme hengellisessä maailmassa kasvoi, -
alkoi näkyä manifestaatioita fyysisessä maailmassa.
Kun harjoitimme esirukousta, rukousta ja rukoustaistelua, -
seurakunnan tilaisuuksissa alkoi tulla manifestaatioita.
Niille pastoreille, jotka sanovat: "Seurakunnassamme ei ole -
demonisia manifestaatioita", tarkasta rukouselämäsi, älä toimintakalenteria.
Jeesus vetäytyi usein varhain aamulla hiljaiseen paikkaan rukoilemaan.
Raamattu sanoo, että Jeesus rukoili ennen auringonnousua.
Uskon, että Hän käsitteli asioita hengellisessä maailmassa.
Kun Hän kulki päivällä, demonit kysyivät: "Miksi piinaat meitä?"
Kun sinusta tulee rukouksen ihminen, sinusta tulee paholaisen piinaaja.
Kun rukoilet ja harjoitat hengellistä sodankäyntiä yksityisesti, -
se alkaa piinata paholaista julkisesti.
Sanon vielä näin.
Sodassa se, joka piiloutuu, on etulyöntiasemassa.
Kaikki maailman armeijat taistelevat maastokuviossa.
Piiloutuminen antaa etulyöntiaseman. Vihollinen haluaa pysyä piilossa.
Kun menee eri maihin, kuten Yhdysvaltoihin, -
vihollinen haluaa, ettei sitä huomata.
Me paljastamme vihollisen rukouksella -
ja totuuden saarnaamisella.
Täällä Yhdysvalloissa on kauppaketju, jonka nimi on Whole Foods.
Olin marketin kirjaosastolla. Hyllyillä oli kirjoja ja lehtiä.
7-vuotias tyttäreni kysyi, saako hän yhden kirjan. Se kertoi joulusta.
Sanoin: "Saat toki." Olin kauhuissani, kun huomasin, -
että samalla hyllyllä oli kirja, jonka kannessa luki: -
"Lasten loitsukirja".
Siellä oli siis lapsille kirja, miten lausua loitsuja.
Sen yläpuolella oli kirja shakrojen parantamisesta.
Sitten siellä oli tarot-kirja. - Lapsilleko?
New age ja uushengellisyys yleistyvät etenkin täällä Yhdysvalloissa.
Sekulaarit ruokakaupatkin ovat täynnä -
yliluonnollista, uushengellistä kirjatarjontaa.
Uskon, että vapautumiset lisääntyvät.
Tilanne on melkein kuin baalin profeetat vastaan Elia.
Kun pimeys lisääntyy, Jumala ei anna sen tulla tasaveroiseksi.
Hän osoittaa, että Hänen voimansa on suurempi.
Ole rohkealla mielellä. Jumala on tekemässä jotain.
Hän sanoo: "Vihollinen tulee entistä näkyvämmäksi, -
mutta niin tulee kirkkauteni, voimani ja vapauteni." - Aamen.
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Aloitit rukoustyössä. Se, mitä sanoit, on totta.
Jeesus meni synagogaan. Siellä oli mies, jossa manifestoitui demoni.
Raamattu ei kerro, mutta on hyvin mahdollista, -
että mies kävi synagogassa jatkuvasti.
Kun fariseukset puhuivat, ei tapahtunut mitään, -
koska paholainen ei kokenut uhkaa. Ei ollut voitelua.
Missä on voitelu, siellä on Jumalan voima ja demonit manifestoituvat.
Demonit eivät kestä Herran läsnäoloa. Se on mahtavaa.
Sitten aloit rukoilla vapautumisten puolesta. Miten kasvoit siinä?
Chicagossa tehtiin merkittävää vapauttamisen palvelutyötä.
Sitä johti John Eckhardt.
Hän lähetti tiimejä seurakuntiin kouluttamaan vapauttamisesta.
Alueella oli paljon tarvetta vapauttamiselle.
Demoneja manifestoitui.
Sinne oli muuttanut Puerto Ricosta noituuteen sekaantuneita.
Siellä asui ihmisiä Karibialta ja Latinalaisesta Amerikasta.
He tulivat seurakuntaamme, ja demoneja manifestoitui.
Jumala käytti Eckhardtia, joka lähetti tiimejä seurakuntiin kouluttamaan.
Minäkin osallistuin koulutukseen 1990-luvun lopussa.
Jatkoin sitä itse ja kasvoin siinä vuosien mittaan.
Nyt, 20 vuotta myöhemmin, kun pandemia iski, -
muistan ajatelleeni: "Löydät tarkoituksesi aina siitä, -
mitä et paholaisen mielestä ikinä tee."
On asioita, joita et paholaisen mielestä ikinä tee. Tarkoitus on usein niissä.
Maailmassa riehuu pandemia. Asun New Yorkissa.
Kaikki paikat olivat kiinni.
Alueellamme ruumiita laitettiin kylmäkuljetusautoihin.
Sanoin: "Jumala, on niin synkkää."
"Mitä voin tehdä? Seurakunta ei voi kokoontua."
Sitten ajattelin: "Paholainen ei usko, että vapautan netin kautta."
Olin aina, 1990-luvun lopussa, vapauttanut paikan päällä.
Ajattelin Ap. t. 19:ää, kuinka apostolit lähettivät liinoja.
Raamattu kertoo, että kun sairaat koskettivat liinoja, -
he paranivat ja demoneja lähti.
Ajattelin: "Hetkinen. Apostolit eivät olleet paikalla, -
mutta kun ihmiset koskettivat liinaa, he paranivat ja vapautuivat."
Mietin, miten puhelin on yhtään erilainen.
Päätin alkaa vapauttaa Facebookissa.
Se tuntui silloin tosi nololta.
Ajattelin, että se on outoa ja minua pidetään hulluna.
Seurakuntamme kasvaa nopeasti. Minut tuomitaan.
Mutta koin Pyhän Hengen sanovan: "Ole rohkea, niin kuin 15-vuotiaana, -
kun piti astua mukavuusvyöhykkeeltä. Mene taas ja ole rohkea taas."
Niinpä otin puhelimen käteeni.
Se kasvoi 40 ihmisestä 400 ihmiseen, tuhanteen, 2 000:een ja 100 000:een.
Videoni alkoivat levitä joka päivä, kun vapautin netissä.
Ihmiset itkivät ja oksensivat.
He pysäyttelivät autojaan. Ihmisiä vapautui kaikkialla maailmassa.
He sanoivat, että pimeimpänä aikana he löysivät Kristuksen valon somessa -
vapautumiskokouksessani netissä.
Aamen. Minäkin olen huomannut, -
että paranemisten ja ihmeiden määrä verkossa on kasvanut.
Viime vuonna lähetimme ohjelman täältä studiosta.
Haastattelin äitiäni, jonka menneisyyteen kuului spiritismiä.
Hän kertoi todistuksensa. Sen aikana toisessa maassa -
eräs mies alkoi tuntea kipua ja pahoinvointia.
Hän alkoi oksentaa.
Hän oksensi ja oksensi. Sitten hän alkoi tunnustaa vaimolleen tekojaan.
Hänen vaimonsa alkoi rukoilla. Me rukoilimme täällä.
Mies vapautui kokonaan.
He lähettivät todistuksen, että mies oli lopettanut unilääkkeiden käytön.
Ahdistus ja masennus helpottuivat, -
koska demonit lähtivät, kun puhuimme Richmondissa toiseen maahan.
Se on tosi uskomatonta.
Linjoille on näköjään tullut väkeä seurakunnastammekin.
Greg Jones, siunausta! Seurakunnasta.
Vaimoni katsoo. Siunausta, Gabriella. Kiva nähdä.
Muitakin on tullut linjoille. Muista tykätä ja tilata.
Monet pyytävät rukousta. Rukoilemme hetken kuluttua.
Kuulemme vielä muutaman todistuksen, -
mutta rukoilemme kaikkien puolesta ihmeitä ja vapautumista.
Uskon Jumalan valinneen tämän lähetyksen vapauttaakseen ihmisiä.
Katsotpa suorana tai uusintana, -
Jumalan voima ja voitelu koskettavat sinua.
Olin viime viikonloppuna Charlottesvillessä Virginiassa.
Kokoukseen tuli Jumalan kirkkaus.
Ihmeitä tuli kuin popcorneja. Se oli uskomatonta.
Amerikassa ihmiset ovat nälkäisiä. En usko paholaisen valhetta, -
ettei täällä ole nälkää. Ymmärrän, että on kriisi ja kaaos, -
mutta jäännöksellä on Jumalan voiman ilmenemisen nälkä.
Raamattu sanoo, että luomakunta odottaa Jumalan lasten ilmestymistä.
Se on todellisuus.
Voitko kertoa vielä vapautumisista, joita olet nähnyt -
paikan päällä tai verkossa ja jotka ovat vaikuttaneet sinuun?
Ehdottomasti. Jos sinulla on jokin sairaus, -
tahdon kertoa, että joskus kyse on sairauden hengestä.
Matt. 12:22:ssa Jeesuksen eteen tuotiin mies.
Matt. 12:22:ssa sanotaan, että mies oli riivattu -
ja lisäksi sokea ja mykkä.
Jeesus paransi hänet, niin että hän puhui ja näki.
Parin viime vuoden aikana on tullut yhä enemmän sellaisia tapauksia, -
että ihminen paranee fyysisesti ja todistettavasti -
vapautumisen seurauksena.
Joissain seurakunnissa ei ikinä rukoilla paranemisen puolesta.
Joissain seurakunnissa pyydetään yliluonnollista paranemista.
Siitä seuraava taso on vapautumisen yhdistäminen parantumiseen.
Lähetystämme katsoi nainen, jolla oli MS-tauti.
Hauskaa oli, että hän oli töissä baptistiseurakunnalla.
Hän katsoi päivällä lähetystäni.
Hän sanoi: "Jumala, olen yrittänyt kaikkea muuta. Yritän tätä."
Yhtäkkiä sata prosenttia hänen MS-tautinsa oireista -
hävisivät kokonaan, kun päätimme rukouksen.
Hän meni lääkäriin. Rohkaisen ihmisiä aina käyttämään viisautta.
Antaa lääkärien vahvistaa se, minkä jo uskossa tietää.
En silloin tiennyt, että näin tapahtui.
Parin kuukauden päästä sain sähköpostia.
Siinä oli liitteitä. Nainen kertoi, miten hän oli mennyt lääkäriin -
ja lääkäri vahvisti asian.
Hän kertoi baptistiseurakunnan henkilöstölle -
parantuneensa yliluonnollisesti ja voivansa todistaa sen paperilla.
Se liittyi vapautumiseen. Tällaisia todistuksia on paljon.
Minulla on paraikaa käynnissä Elämää tarkoituksella -haaste, -
jossa järjestän 2 000 ihmiselle kolmipäiväisen nettikonferenssin.
Eilen käsittelimme demoneja, jotka estävät elämäntarkoitusta.
Ihmisiä vapautui. Sanoin, että se voi olla riippuvuus...
OSA 1 LOPPUU. JATKUU ENSI JAKSOSSA.
Hei sinne Suomeen! Tässä Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz